Wat is 'die tweede dood'? | 4windkoinonia
← Die geestelike betekenis van naamgewing
Ons aardse koningskap is TYDELIK (Deel 33) →
Posted on September 17, 2017	by 4windkoinonia
Die konsep "die tweede dood" kom voor in die volgende Skriftekste in die Bybel:
Dit is al die gedeeltes waar die konsep van "die tweede dood" gemeld word in die hele Bybel – almal kom voor in die boek van Openbaring. So, ons moet met hierdie verse uitklaar wat God wil hê ons moet weet van die "tweede dood". Slegs uit die Skrifte kan ons die hele waarheid kry:
Ons gaan dus ook nie buite dit "wat geskrywe is" om die waarheid te kry nie:
Die gees van die Vader leer ons om "geestelike met geestelike" te vergelyk om die kennis van die waarheid deelagtig te word:
Uit die genoemde Skrifgedeeltes wat die konsep "die tweede dood" bevat, is dit duidelik dat daar van twee groepe gepraat word:
Die een groep is diegene wat in hierdie eeu geloof ontvang…
om deel te wees van die gemeente van Christus;
om oorwinnaars te wees;
om salig en heilig te wees;
om deel te wees van die eerste opstanding;
om priesters van God en Christus te wees;
om saam met Christus as konings te regeer in die duisend jaar ryk op aarde.
Hierdie groep sal nie deur die "tweede dood" skade ly omdat die "tweede dood" nie mag het oor hulle nie.
Die tweede groep bestaan uit "die vreesagtiges…die ongelowige….gruwelikes…moordenaars…hoereerders….towenaars…afgodedienaars…al die leuenaars". (LW! Die eerste groep was ook presies soos hierdie sondes beskryf, maar het oorwinning oor hierdie sondes gekry in hul tyd in hul vleeslike liggaam op aarde deur die inwonende Jesus – 1Ti 1:15; Efes 2:2-3; Kol 1:27). Soos reeds genoem kom al die verwysings i.v.m. die konsep van "die tweede dood" voor in die boek van Openbaring. Die boek van Openbaring is vir baie 'n geslote boek omdat hulle, onder andere, nie ag slaan op die riglyne wat reg an die begin hoe hierdie boek gegee word hoe die boek van Openbaring verstaan moet word nie. Kom ons lees die eerste drie verse in hoofstuk een:
Die woorde "te kenne gegee het" het baie dieper betekenis as wat ons op die oog af lees. Kom ons lees dieselfde verse in die King James Vertaling, en let op na die vetgedrukte woord:
Rev 1:1-3 The Revelation of Jesus Christ, which God gave unto him, to shew unto his servants things which must shortly come to pass; and he sent and signified [Grieks: "sēmainō"] it by his angel unto his servant John: 2 Who bare record of the word of God, and of the testimony of Jesus Christ, and of all things that he saw. 3 Blessed is he that readeth, and they that hear the words of this prophecy, and keep those things which are written therein: for the time is at hand.
Die Engelse woord "signified" verwys na simboliek ("a sign"). Johannes het dinge "gelees", "gesien" en "gehoor" wat nie vir almal verstaanbaar is nie. Johannes is dus ook dus verteenwoordigend van die eerste groep hierbo genoem wat die geestelike dinge van God "te kenne gegee" word. Die res word verblind deur die simbole wat gebruik word. Hier noem Jesus hierdie "te kenne gee" en verblinding as volg:
Mat 13:9-13 Wie ore het om te hoor, laat hom hoor! 10 En die dissipels het gekom en vir Hom gesê: Waarom spreek U tot hulle ["die menigte" / die skares / die twwede groep wat die "tweede dood" later sal ervaar] deur gelykenisse? 11 Toe antwoord Hy en sê vir hulle: Omdat dit aan julle gegee is om die verborgenhede van die koninkryk van die hemele te ken, maar aan hulle is dit nie gegee nie. 12 Want hy wat het, aan hom sal gegee word, en hy sal oorvloed hê; maar hy wat nie het nie, van hom sal weggeneem word ook wat hy het. 13 Daarom spreek Ek tot hulle deur gelykenisse, omdat hulle, terwyl hulle sien, nie sien nie, en terwyl hulle hoor, nie hoor of verstaan nie.
Geykenisse is dus die simbole wat die waarheid vir die eerste groep oopmaak, en vir die tweede groep verblind!
Joh 12:34-40 Die skare antwoord Hom: Ons het uit die wet gehoor dat die Christus tot in ewigheid bly; en hoe sê U dat die Seun van die mens verhoog moet word? Wie is hierdie Seun van die mens? 35 En Jesus sê vir hulle: Nog 'n klein tydjie is die lig by julle. Wandel so lank as julle die lig het, sodat die duisternis julle nie oorval nie. En wie in die duisternis wandel, weet nie waar hy gaan nie. 36 So lank as julle die lig het, glo in die lig, sodat julle kinders van die lig kan word. Dit het Jesus gespreek, en Hy het weggegaan en Hom vir hulle verberg. 37 En alhoewel Hy so baie tekens voor hulle gedoen het, het hulle nie in Hom geglo nie; 38 sodat die woord van die profeet Jesaja vervul sou word wat hy gesê het: Here, wie het ons prediking geglo, en aan wie is die arm van die Here geopenbaar? 39 Daarom kon hulle nie glo nie, omdat Jesaja óók gesê het: 40 Hy het hulle oë verblind en hulle hart verhard, sodat hulle nie met die oë sou sien en met die hart verstaan en hulle bekeer en Ek hulle genees nie.
Hierdie is harde woorde vir "hulle" wat nie God se "tekens" of simbole kan "lees", "sien" en "hoor" nie. Een van die "tekens" wat God gebruik om die "skare" se oë mee te verblind is hierdie konsepte wat een en dieselfde ding voorstel: "die tweede dood" en "die poel wat brand met vuur en swawel".
Kom ons kyk kortliks na die vier simbole wat hier genoem word (die poel, die vuur, die swawel, die dood) soos die Skrifte dit verduidelik, en God alleen sal aan elkeen die insig gee om te verstaan wat hier gesê word.
Die oorspronklike Griekse woord wat die gees van God gebruik om die konsep van "poel" mee te verduidelik, is die woord "limnē". Die woord "limnē" kom ook voor in die volgende teks en dit help ons baie om die konsep van "poel" te verstaan:
Luk 5:1 En toe die skare by Hom aandring om die woord van God te hoor, gaan Hy by die meer Gennésaret staan.
'n Meer en 'n poel is verskillend van 'n groot see of 'n oseaan omdat dit na 'n klein hoeveelheid water verwys wat op een plek saamgebring word. Jesus het dikwels by hierdie betrokke meer Sy evangelie verkondig (die meer Gennésaret was ook die meer Kinnéret in die Ou Testament genoem, en in die Nuwe Testament word dit ook die see van Galiléa en die see van Tibérias genoem). Kyk waarmee hierdie meer Gennésaret geassossieeer word in die tekste want dit is baie insiggewend vir ons begrip van die poel van vuur:
Mat 4:18-19 En terwyl Jesus langs die see van Galiléa loop, sien Hy twee broers, Simon wat genoem word Petrus, en Andréas, sy broer, besig om 'n net in die see uit te gooi; want hulle was vissers. 19 En Hy sê vir hulle: Kom agter My aan, en Ek sal julle vissers van mense maak.
Joh 6:1-2 Daarna het Jesus na die oorkant van die see van Galiléa, dit is, van Tibérias, gegaan; 2 en 'n groot menigte het Hom gevolg, omdat hulle sy tekens gesien het wat Hy aan die siekes doen.
Joh 6:22-23 Die volgende dag sien die skare wat oorkant die see gestaan het, dat daar geen ander skuit was nie, behalwe daardie een waarin sy dissipels gegaan het; en dat Jesus nie saam met sy dissipels in die skuit gegaan het nie, maar dat sy dissipels alleen weggevaar het. 23 Maar ander skuite het van Tibérias aangekom naby die plek waar hulle die brood geëet het, nadat die Here gedank het.
In hierdie tekste kry ons so baie verduidelings wat die "poel van vuur" is en wat die funksie van hierdie poel is. Die dissipels was maar min in getal en dit gee ons dan die idee waarom dit nie 'n oseaan genoem word nie. Dit is die eerste groep wat hierdie "poel" vorm. Ja, Jesus se dissipels IS hierdie "poel". Hulle word nou voorberei om God se Woord te ken in gees en waarheid om 'n baie belangrike taak later te doen. God gaan nie nou in hierdie tyd baie mense se oë oopmaak om Sy waarheid te kan ontvang nie:
Soos ook dwardeur die Skrifte beklemtoon word, gaan God baie min mense gebruik om Sy taak van oordeel in die poel van vuur te volbring. As ons weet dat God se oordeel Sy geregtigheid ten doel het, dan weet ons ook wat hierdie "min" gaan doen in die poel van vuur:
Die woorde "inwoners van die wêreld" verwys na hulle wat God se geregtigheid nie ken nie, maar dit dan LEER deur Sy oordeel. Die oordeel van God bring God se geregtigheid na almal wat geleer word deur Sy ware dissipels. Kyk hoe beskryf die profeet Obadja hierdie oordeelstyd in die poel van vuur wat deur hierdie verlossers (let op die meervoud) gebring word:
Die berg Sion is simboliese taal vir die verlossers (verlosdes):
Hierdie verlossers is die "eerstelinge vir God". Die konsep "eerstelinge" waarborg dat daar nog gaan kom om God te aanbid in gees en waarheid (daar is 'n rangorde, volgens God se keuse). Dit is die doel van die poel van vuur!!!
Nou dat ons weet dat die "poel" hierdie verlossers uitbeeld, kan ons kyk waarom die "poel" brand met vuur en met swawel. Hierdie verlossers gebruik net een middel om mense tot die waarheid te bring – die waarheid self – die Woord van God:
Wat is die vuur wat hierdie boodskappers (verlossers / dienaars) dra en uitspreek?
God en Sy Woord is inderdaad 'n verterende vuur wat alles wat onrein is in ons lewe uitbrand:
Hierdie vuur het niks te doen met die valse leer van 'n vagevuur (of vaevuur) nie.
Open 14:9-10 En 'n derde engel het hulle gevolg en met 'n groot stem gesê: As iemand die dier en sy beeld aanbid en 'n merk op sy voorhoof of op sy hand ontvang, 10 sal hy self ook drink van die wyn van die grimmigheid van God wat ongemeng ingeskink is in die beker van sy toorn, en hy sal gepynig word met vuur en swawel [Grieks: "theion"] voor die heilige engele en voor die Lam.
Die oordeel van God is 'n geweldige pynigingsproses vir die vlees wat die vlees uiteindelik totaal vernietig. Die pyniging vind plaas "voor die heilige engele (die "boodskappers" / die verlosdes / die verlossers) en voor die Lam! As iemand dink dat hierdie boodskappers en die Lam lekker kry om die pyniging toe te dien in die poel van vuur, dan weet so 'n persoon glad nie wat in die poel van vuur aangaan nie. Kyk wat die betekenis is van hierdie swawel in die oorspronklike Griekse teks, soos vervat in die Griekse woordeboek van Dr James Strong:
Open 21:8 Maar wat die vreesagtiges aangaan en die ongelowiges en gruwelikes en moordenaars en hoereerders en towenaars en afgodedienaars en al die leuenaars hulle deel is in die poel wat brand met vuur en swawel [Grieks: "theion"; Strong's #G2303] : dit is die tweede dood.
Of uncertain affinity; a deity
Kyk verder wat sê Thayer se Griekse definisie van die woord "theion":
1a) divine incense, because burning brimstone was regarded as having power to purify, and to ward off disease.
Kan jy sien wat doen die swawel in die poel van vuur? Swawel is 'n simbool ('n teken, 'n gelykenis) wat ons wil inlig oor die reinigings- en helingsaspekte van die poel van vuur – om almal FINAAL van die sondeplaag (die vlees) te verlos!
Die dood en wat dit behels is 'n openlike geheim vir baie, omdat God mense se oë verblind om nie die waarheid te aanvaar nie:
Die vlees is geskep deur God om vleeslike dinge te dink en doen. Van nature "bedink" en beleef die vlees dus "die dood" en die dinge van die dood:
Vlees en die dood kan nie God behaag of verheerlik nie:
Psa 115:17 Die dode en almal wat na die stilte neerdaal, sal die HERE nie loof nie;
Dit is hierdie dood wat in ons vernietig moet word deur die uitwissing van die vlees en al sy verbintenisse. Die gelowiges gaan nou EERSTE deur hierdie proses:
Die res van die mensdom gaan TWEEDE deur DIESELFDE proses – dit is die betekenis van die "tweede dood" – dit is die tweede groep wat deur dieselfde doop van Christus, sy oordeel, gaan om Sy lewe en geregtigheid te ontvang. Ons gaan almal net deur een dood en daarna die oordeel.
God se ware kerk, die uitverkore verlosdes, gaan NOU deur die oordeel om God se geregtigheid te leer en te ontvang deur hul aflegging van die vlees – die dood:
Petrus se vraag "wat sal die einde wees van die wat aan die evangelie van God ongehoorsaam is?" word dan beantwoord in die poel van vuur. Dit is waar die res van die mensdom op 'n later stadium deur DIESELFDE OORDEEL sal gaan waartydens die dood dan finaal vernietig sal word en almal geestelike lewe sal ontvang deur Christus Jesus:
Alles word tot 'n finaliteit gebring deur een van God se grootste barmhartige dade – "die tweede dood" of ook genoem "die poel van vuur":
Die "tweede dood" word duidelik in die Skrifte aangedui as die "poel van vuur" en ons weet nou duidelik wat hierdie poel is en wat hierdie vuur is: